Rytų Taiarapu
Rytų Taiarapu (pranc. Taiarapu-Est) – komuna Prancūzų Polinezijoje, Taityje. Užima šiaurinę Tahiti Iti dalį, Taravao sąsmauką ir rytinę Tahiti Nui dalį. Nusidriekusi palei vandenyno krantą 112 km. Be to, į komunos sudėtį įeina negyvenama Mehetijos sala. Pietinę komunos dalį užima kalnai. Plotas 218,3 km². Gyvena 12,7 tūkst. gyventojų (2017 m.). Administracinis centras – Afaahitis. Kitos gyvenvietės: Faaonė, Pueu, Tautira.